Leerlinge ondersteun langer skoolure | Maroela Media
Pondering Panda het 'n opname onder leerlinge gedoen en Vrydag bekend gemaak dat drie uit vyf leerlinge ten gunste van dié besluit is. "Die opname het bewys dat 59% voel dat dit 'n goeie idee is en dat skoolure met 'n uur verleng moet word vir leerlinge van graad 4 tot 12," het Shirley Wakefield, 'n woordvoerder van Pondering Panda, in 'n verklaring gesê.
Die maatskappy het in Augustus telefoniese onderhoude met 2 906 jongmense tussen die ouderdom van 13 en 24 regoor die land gevoer.
Altesaam 33% het gevoel dat dit 'n slegte idee is en 9% het nie 'n mening oor die kwessie gehad nie.
Volgens Wakefield bewys die opname dat daar 'n duidelike aanduiding is dat jongmense lus is om te leer. "Leerlinge het ook hul entoesiasme getoon om 'n derde taal aan te leer, wat beteken dat hulle die departement van onderwys se voorstel ondersteun."
Die opname het verder bewys dat swart en bruin leerlinge meer geïnteresseerd was om wetenskap en wiskunde te leer, as 'n derde taal.
"As verlengde skoolure verpligtend word, gaan 56% veel eerder ekstra tyd aan wiskunde en wetenskap wil spandeer, as die 38% wat 'n ander taal wil aanleer," het sy gesê.
Verlengde skoolure sal nie nodig wees nie, as hul wegdoen met die sogenaamde "bloktyd" met ELKE eksamen vir ALLE leerlinge. Ek is 'n afgetrede onderwyseres en in die "ou dae" het NET die matrieks bloktyd gekry. Ons dorp is met bloktye vol skoliere ( selfs laer skool kinders) wat oral rondhang en rondlê – dit word NIE vir bloktyd gebruik NIE!
Dis weer die bevindings op 'n minderheidsstem hier. 2 906 stemme verteenwoordig nie die werklike aantal leerlinge nie.
Ek is net bly ek is al baie jare uit die skool.
TWAK !!! 3 weker terug moes baie van die skole aan die Oos Rand se kinders toesprake lewer oor hoekom skool ure moet langer wees … daar was nie 'n opsie gegee om dit te redeneer nie … dit was die onderwerp en klaar …. ek's seker hulle het daai bestes gevat en deur gegee vir die ewe Pondering Pandas !
As hul regtig langer skoolure wil gee , gebruik dit eerder om kinders te leer spel ,skryf en lees . dit is n helse groot probleem wat deur baie misgekyk word . Ek daag jul uit om ondersoek in te stel omtrend die probleem , dit is skokkend !! En as daar nog tyd oor is , gee ekstra klasse vir ouers sodat hul kan leer hoe om respek en dissipline oor te dra aan hul kinders .Ek dink ook die volgende wet wat vir skole ingebring moet word is dat selfone uit skole verban moet word . Ouers sal… Lees meer »
Shame die arme ou beveel reg spel aan omdat hy so sukkel met spel! Omtrent eindig met t en nie d nie! Een uur ekstra skooltyd beslis n moet. Ons het jare terug almal n swart taal geleer. Dit het my al uit moeilike situasies gered.